cyanic-selkie/wikianc huggingface dataset:
Katajajärvi (Orivesi)
Historiaa
Vuoden 1958 peruskartassa oli Lauttakulmalla viljelyä ja useita maatiloja kuuden järven ympärillä. Katajajärven osa tästä kehityksestä oli kärrypolku rannan tuntumassa ja kolme peltopalstaa järven läheisyydessä. Järveltä oli kuitenkin kaivettu suora laskuoja Rooppiojaan.
Tuve Skånberg
Tuve Skånberg (s. 9. huhtikuuta 1956 Göteborg, Ruotsi) on ruotsalainen kristillisdemokraattien poliitikko, joka on istunut valtiopäivien jäsenenä vuosina 1991–2006 ja vuodesta 2010 lähtien. Hän on valmistunut filosofian maisteriksi ja vuonna 2003 teologian tohtoriksi.
Skånberg on vuonna 1980 vihitty Ruotsin lähetyskirkon pastori ja toiminut myös teologisena tutkijana. Vuodesta 2008 hän on johtanut kristillistä ajatushautomo Claphaminstitutetia. Vuosina 2002–2006 hän oli Pohjoismaiden neuvoston jäsen. Vuonna 2009 hän oli ehdolla Euroopan parlamentin jäseneksi.
Homoseksuaalisuus on Skånbergin mukaan merkki kulttuurin rappiosta. Hän on kreationisti.
Jake Zyrus
pienoiskuva|Jake Zyrus esiintymässä [[Lontoossa vuonna 2016.]]
Jake Zyrus (alk. Charmaine Clarice Relucio Pempengco, s. 10. toukokuuta 1992 Cabuyao, Filippiinit), tunnettiin ennen taiteilijanimellä Charice, on filippiiniläinen laulaja ja näyttelijä. Hän nousi teinisensaatioksi YouTube-videopalvelun kautta ja on sen jälkeen julkaissut kuusi studioalbumia.
Laulamisen alkutaipaleet ja ura
Pempengco aloitti laulamisen neljävuotiaana ja alkoi esiintyä kilpailuissa seitsemänvuotiaana. Ollessaan 13-vuotias hän osallistui Little Big Star -laulukilpailuun ja sijoittui kolmanneksi. Kansainvälistä huomiota hän sai kuitenkin YouTuben kautta. Charice esiintyi sittemmin muun muassa The Ellen DeGeneres Show’ssa ja lauloi lukuisissa tapahtumissa sekä Filippiineillä että ulkomailla. Hänen debyyttialbuminsa oli vuonna 2009 julkaistu My Inspiration, joka myi kultaa Filippiineillä.
Vuosina 2010–2011 Zyrusilla (tuolloin Charice) oli Sunshine Corazonin rooli televisiosarjassa Glee. Vuonna 2012 hän esiintyi Sony Picturesin elokuvassa Here Comes the Boom.
Perhe ja yksityiselämä
Zyrusin kasvatti hänen yksinhuoltajaäitinsä Raquel. Hänen isänsä Ricky Pempengco murhattiin ruokakaupassa Filippiinien Lagunassa vuonna 2011.
Kesäkuussa 2013 Pempengco kertoi Boy Abundan haastattelussa olevansa lesbo. Toisessa haastattelussa hän kertoi tienneensä seksuaalisesta suuntautumisestaan jo viisivuotiaana. Zyrus seurusteli filippiiniläisen Alyssa Quijanon kanssa, joka on myös laulaja. Pari erosi huhtikuussa 2017.
Kesällä 2017 Pempengco kertoi olevansa transsukupuolinen ja paljasti käyttävänsä nykyään nimeä Jake Zyrus sekä julkisuudessa että siviilissä. Hän kertoi myös poistattaneensa rintansa ja aloittaneensa testosteronihoidot.
Vladimir Petrović
Vladimir Petrović (s. 1. heinäkuuta 1955) on serbialainen jalkapallovalmentaja ja entinen keskikenttäpelaaja.
Ura pelaajana
Petrović aloitti ammattilaisuransa 16-vuotiaana vuonna 1971 Belgradin Punaisessa tähdessä, jota hän edusti kaikkiaan 10 vuoden ajan. Petrović kuuluu seuran suuriin legendoihin ja hän on saanut arvonimen Četvrta Zvezdina zvezda eli Neljän tähden Punainen tähti. Punaisessa tähdessä hän voitti neljä Jugoslavian mestaruutta ja oli kaudella 1978–1979 UEFA Cupin finaalissa, jossa seura hävisi Borussia Mönchengladbachille. Hän siirtyi ulkomaille 1982 ja edusti Arsenalia lyhyen aikaa ennen siirtymistään Royal Antwerpeniin. Hän edusti myös Stade Brestois'ta, Standard de Liègeä sekä AS Nancya ennen kuin lopetti uransa 33-vuotiaana vuonna 1988.
Jugoslavian maajoukkueessa Petrović pelasi vuosina 1973–1982 kaikkiaan 34 maaottelua tehden niissä viisi maalia. Hän oli mukana MM-kisoissa 1974 ja 1982.
Ura valmentajana
Pelaajauransa jälkeen Petrović toimi Belgradin Punaisen tähden apulaisvalmentajana siirtyen 1996 seuran päävalmentajaksi. Hän johdatti joukkueen Jugoslavian cupin mestariksi 1997, mutta sai potkut pian uuden kauden alettua.
Tulipallo
thumb|right|Tulipallo Tulipallo eli bolidi on hyvin kirkas tähdenlento, jonka aiheuttaa meteoroidin syöksy Maan ilmakehään. Tulipallot ovat melko harvinaisia. Tulipalloiksi kutsutaan kaikkia tähdenlentoja, jotka ovat Venusta kirkkaampia eli joiden kirkkaus ylittää −4,4 magnitudia. Tavallisesti tulipallo kestää muutamia sekunteja. Avaruusromun saapuminen maan ilmakehään aiheuttaa samanlaisen ilmiön.
Vladimir Petrović
Ura valmentajana
Vuosina 1999–2001 hän valmensi FK Boria, Atromitosia ja valkovenäläistä FC Slavia-Mozyria. Vuonna 2002 hänestä tuli Serbia ja Montenegron U21-maajoukkueen päävalmentaja. Hän johdatti nuoret EM-hopealle nuorten kisoissa 2004. Tämän pestinsä jälkeen hän luotsasi hetken FK Vojvodinaa siirtyen 2005 kiinalaisen Dalian Shiden päävalmentajaksi ja luotsasi seuran tuplamestariksi.
Tulipallo
Kirkkaimmat tulipallot voivat olla paljon täysikuuta kirkkaampia. Tulipallo hajoaa usein lentonsa lopussa ja räjähtää tai roihahtaa äkillisesti kirkastuen. Tällaista tulipalloa kutsutaan usein bolidiksi.
Vladimir Petrović
Ura valmentajana
Syyskuussa 2007 Petrovićista tuli Kiinan jalkapallomaajoukkueen päävalmentaja ja hän johdatti Kiinan kolmanneksi Itä-Aasian mestaruusturnauksessa 2008. Kiinan jäätyä rannalle MM-kisoista 2010 serbialainen sai potkut heinäkuussa 2008.
Tulipallo
Kirkkain Suomessa viimeisen 30 vuoden aikana havaittu tulipallo nähtiin Pohjois-Pohjanmaalla 28. syyskuuta 2007 kello 21.39.10–21.39.15. Valovoimaltaan superbolidi oli jopa tuhat kertaa täysikuuta kirkkaampi. Tulipallo pudotti todennäköisesti räjähtäessään meteoriitteja Oulun lounaispuolelle. .
Erittäin harvinaiset jättimäiset bolidit räjähtävät matalalla ilmakehässä tai maan pinnassa aiheuttaen valtavaa tuhoa, jopa maailmanlaajuisen törmäyskatastrofin.
Vladimir Petrović
Ura valmentajana
Kesällä 2009 Petrović palasi takaisin Punaiseen tähteen korvaten tehtävää vain kuukauden päivät hoitaneen Siniša Gogićin Petrovićin johdolla seura taisteli Serbian mestaruudesta. Hyvistä tuloksista huolimatta Petrović sai maaliskuun lopulla 2010 yllätyspotkut tehtävistään. Potkuja edelsi tappio FK Metalac Gornji Milanovacille, mutta Punainen tähti kuitenkin johti liigaa.
Tulipallo
Tulipallo vai bolidi
Bolid(e)-johteista nimeä käytetään tulipallosta ainoastaan latinasta polveutuneissa eli romaanisissa kielissä kuten ranskassa ja italiassa. Muissa länsieurooppalaisissa kielissä ja myös suomen kielessä kirkas meteori tunnetaan tulipallona (Fireball, Vuurbal, Feuerkugel, Eldkula). Näissä kielissä bolidilla nimenomaan tarkoitetaan lentonsa loppuvaiheessa räjähtävää tulipalloja. Bolidimainen loppuleimahdus voidaan havaita joskus myös himmeämmilläkin meteoreilla.
Pienehkön, juuri ja juuri Venuksen kirkkauden ylittävän tulipallon aiheuttaa vain sormenpään kokoinen kivi. Näyttävät tulipallot, jotka kiinnittävät suuren yleisön huomion ovat usein olennaisesti kookkaampien kappaleiden aikaansaamia. Saapuessaan avaruudesta ilmakehään suurten tulipallojen aiheuttajat ovat tyypillisesti massaltaan useita kiloja, useita kymmeniä tai jopa satoja kiloja. Sellaisia meteoroideja, joiden massa arvioidaan tuhansiksi kiloiksi, havaitaan hyvin harvoin.
Yhdysvalloissa eräällä ajanjaksolla havaitun noin 20 tulipallon nopeus oli 13,45–67,2 km/s, keskimäärin 25 km/s. Monien Euroopassa ja Pohjois-Amerikassa havaittujen tulipallojen läpimitta on 1,2–15 metriä, mikä vastaa suunnilleen massoja 3,5–80 tonnia. .
Vladimir Petrović
Ura valmentajana
Kesäkuussa 2010 Petrovićista tuli romanialaisseura FC Timișoaran historian toinen ulkomaalaisvalmentaja. Pesti jäi kuitenkin hyvin lyhyeksi, kun Petrović siirtyi jo syyskuun puolivälissä Serbian maajoukkueen peräsimeen.
Tulipallo
Tulipallo vai bolidi
Tulipallot "hehkuvat" noin 30–120 kilometrin korkeudessa. Yleensä tulipallo nähdään laajalla alueella ja valovoimaisimmat suuret tulipallot muuttavat yön hetkellisesti päiväksi sinertävällä valollaan. Ison tulipallon kirkkaus voi hyvinkin olla täyttäkuuta kirkkaampi ja sen miniminopeus ilmakehässä on vähintään 8 km/s. Tulipallo jättää joskus taivaalle minuutteja kestävän hohtavan vanan, joka hitaasti muuttaa muotoaan yläilmakehän tuulten kuljettamana. Vana hohtaa valoa joka on syntyisin hapen ja otsonin rekombinaatioreaktioista, joissa katalyytteina toimivat natriumatomit ja rautaoksidimolekyylit.
Vladimir Petrović
Ura valmentajana
Serbia hävisi Petrovićin debyyttiottelussa Virolle kotonaan 1–3. Lopulta koko EM-karsinnat menivät Serbialta penkin alle. Päätöskierroksen 1–0 tappio Slovenialle varmisti Serbian jäämisen lohkokolmoseksi ja ulos jatkokarsinnasta. Petrović sai odotetusti potkut karsintojen jälkeen lokakuun puolivälissä 2011.
Tulipallo
Tulipallo vai bolidi
Tulipallon aiheuttava meteoroidi saattaa tuhoutua ilmakehässä, räjähtää alempana ilmakehässä sirpaleiksi bolidina tai päästä kokonaisena ilmakehän läpi. Kyllin loivassa kulmassa ilmakehään sukeltaessaan se voi kimmota ilmakehän tiheistä kerroksista takaisin avaruuteen. Todellinen suurtulipallo liittyy suureen kappaleeseen, joka aiheuttaa valtavan räjähdyskraatterin. Tällöin ei yleensä enää puhuta tulipallosta, vaan asteroidin tai komeetan osumasta maapalloon. Mitä tulipallolle lennon aikana käy, riippuu sen aiheuttavan kappaleen tulokulmasta, koosta ja tiheydestä ja kiinteydestä. Ylivoimaisesti suurin osa tuhoutuu kokonaan ilmakehässä ja tämä viittaa siihen, että niiden aiheuttajat ovat yleensä harvaa ainetta.
Vladimir Petrović
Ura valmentajana
Helmikuussa 2013 Petrovićista tuli Irakin maajoukkueen päävalmentaja. Petrovićin johdolla Irak voitti vain yhden seitsemästä pelaamastaan maaottelusta eikä selvinnyt mukaan MM-kisoihin 2014. Syyskuussa 2013 Irakin jalkapalloliitto erotti Petrovićin. Joulukuun lopulla 2013 Petrovićin ura jatkui Jemenin maajoukkueen päävalmentajana. Hän jätti tehtävänsä toukokuussa 2014. Heinä–elokuussa 2015 Petrović valmensi OFK Belgradia.
Lähteet
Vladimir Petrović
Tulipallo
Tulipallo vai bolidi
Yleensä tulipallo saapuu maan ilmakehään vinosti, noin 30–45 asteen kulmassa. Suuri tulipallo muistuttaa jonkin verran komeettaa tai sikaria, josta lähtee pyrstö. Maahan palaava avaruusromu luo tulipalloa muistuttavan valoilmiön, mutta se liikkuu hitaammin ja sen tulokulma on loiva. Avaruusromun paluu ilmakehään on erittäin harvinaista verrattuna meteori-tulipallohavaintojen lukumäärään. Vielä harvinaisempaa on havaita naapurimaan ohjuslaukaisu ja sen pakokaasuvanojen leviäminen itätaivaalle. Hämäränaikana auringon suunnalla sen valaisemia tuiki tavallisia kirkkaitakin lentokoneiden pakokaasuvanojen tiivistymiä ei pidä sotkea tulipalloihin, vaikka ne saattavat maallikon silmin näyttää kuin tulipallon savuvanalta.
Tulipallon pyrstö on usein oranssinkellertävä, oranssi tai punainen. Monesti suuri tulipallo hajoaa eli fragmentoituu pienten tulipallojen parveksi. Suuri tulipallo räjähtää tavallisimmin noin 10–30 kilometrin korkeudessa. Hitaasti vaakasuoraan liikkuva tulipallo näkyy taivaalla korkeintaan noin minuutin. Alle 60 kilometrin korkeuteen sukeltavaan tulipalloon liittyy ääni-ilmiöitä. Maahan putoavan meteoriitin aiheuttava tulipallo sammuu noin 50 kilometrin korkeudessa, koska meteoriitin nopeus on hidastunut ilmanvastuksen takia vapaaksi putoamiseksi. Pienempi tulipallo voi leimahtaa lopussa bolidina, jolloin se hajoaa. Löyhä tuhansien tonnien ja kymmenienkin tuhansien tonnien painoinen kappale saattaa hajota ilmakehässä.
Tulipallon aiheuttamat äänet ovat paukahduksia, joita seuraa pikajunan tai ukkosen kaltainen jyrinä. Suuri tulipallo aiheuttaa hetkellisiä muutoksia sähkökentässä, ilmakehän aliääniaaltoja (mikrobarometrisiä vaihteluja) ja geoseismisiä ilmiöitä.
Törmäyskraatterit
Varsinkin Yhdysvalloissa bolidiksi sanotaan monesti suurta meteoriittia, joka räjähtää ilmakehässä lentonsa päätteeksi. Merkittävästi suurempi tuho on odotettavissa, kun kookas asteroidi (tai komeetta) osuu maapalloon, jolloin se voi aiheuttaa suuren kraatterin/kraattereita ja pahimmassa tapauksessa hyvin laajaa, maailmanlaajuista tuhoa. Tällöin törmäystä kutsutaan impaktiksi.
Tunguskan räjähdystä vuonna 1908 Siperiassa pidetään 10 km:n korkeudessa räjähtäneen halkaisijaltaan muutamakymmenmetrisen asteroidin (tai komeetan) aiheuttamana. Räjähdyksen energia oli luokkaa 30 megatonnia ja se kaatoi metsää yli 2000 neliökilometrin alueelta, mutta korkealla tapahtunut räjähdys ei synnyttänyt kraatteria.
Jukatanin niemimaalla Chicxulubin suuren, halkaisijaltaan 180 km:n laajuisen kraatterin synnyttäneen kosmisen kappaleen maahaniskeytymisen kaltaisia suurtuhoja on onneksi esiintynyt harvoin, vain muutaman kymmenen miljoonan vuoden välein. Tsunami-tulva-aallon ja ydintalvi-ilmiön aiheuttaneen 10 km kokoisen kappaleen törmäyksen energiamäärän on arvioitu olleen noin 200 teratonnia. Tämän törmäyksen katsotaan olevan syynä 65 miljoonaa vuotta sitten tapahtuneeseen joukkotuhoon, jossa maapallolta katosi 50–70 prosenttia eläinlajeista, esimerkiksi dinosaurukset.
Un homme qui crie
Un homme qui crie (, epävir. suomennus Itkevä mies) on vuonna 2010 ensi-iltansa saanut, Mahamat-Saleh Harounin ohjaama ranskalais-belgialais-tšadilainen draamaelokuva. Elokuva esitettiin Cannesin elokuvajuhlien kilpailusarjassa (2010), josta se voitti tuomariston palkinnon.
Juoni
Elokuvan päähenkilö Adam on aiempi voitokas kilpauimari (kutsumanimeltään 'Champion' - mestari), joka hoitaa luksushotellin uima-allasta Tšadin N’Djamenassa. Kun uudet kiinalaiset omistajat ottavat hotellin hoitoonsa, Adam joutuu luovuttamaan työnsä pojalleen Abdelille, ja siirtymään itse portinvartijaksi. Adam tuntee tullensa nöyrytetyksi. Samanaikaisesti maata myllertää sisällissota. Kapinallisjoukot hyökkäävät hallitusta ja viranomaisia vastaan, sekä vaativat ihmisiä osallistumaan "sotaponnistuksiin" antamalla rahaa tai iältään taisteluun sopivia vapaaehtoisia. Adamia painostetaan jatkuvasti osallistumaan, mutta hän on rahaton. Heikkouden hetkellä hän tekee päätöksen, jota hän katuu lopun ikänsä.
Franco Vázquez
Franco Damián Vázquez (s. 22. helmikuuta 1989 Tanti) on italialais-argentiinalainen jalkapalloilija. Vasenjalkainen Vázquez on pelipaikaltaan hyökkäävä keskikenttäpelaaja.
Seurajoukkueura
Vázquez edusti Argentiinan Primera Divisiónissa pelannutta Club Atlético Belgranoa vuodet 2007–2011. Tammikuussa 2012 Vázquez siirtyi Italian Serie A:n US Palermoon, jossa hän debytoi tammikuussa 2012 Napolia vastaan. Kauden 2012–2013 hän vietti lainalla Espanjan Primera Divisiónin Rayo Vallecanossa, jossa hän pelasi kauden aikana 18 ottelua, joissa syntyi kolme osumaa. Kauden 2012–2013 jälkeen Palermo, johon Vázquez lainapestinsä jälkeen palasi, putosi Serie B:hen. Serie B:ssä Vázquez pelasi 18 ottelua ja teki neljä maalia, kun Palermo voitti Serie B:n ylivoimaisesti ja palasi takaisin Serie A:han. Kaudella 2014–2015 Vázquez teki 10 maalia 37 pelaamassaan Serie A-ottelussa.
Maajoukkueura
Argentiinalaissyntyinen Vázquez sai luvan edustaa maajoukkuetasolla Italiaa, sillä hänen äitinsä on syntynyt siellä. Vázquez debytoi Italian jalkapallomaajoukkueessa maaliskuussa 2015 ystävyysottelussa Englantia vastaan.
Muuttolintu
thumb|[[Kurki|Kurjet muuttavat auran muotoisissa muodostelmissa]] Muuttolintu on lintu, joka viettää vuoden eri osat säännöllisesti eri paikoilla.
Muuttomatkojen ajankohdat, suunnat ja pituudet vaihtelevat huomattavasti lajeittain. Maailman kaikista noin 10 000 lintulajista yli puolet on enemmän tai vähemmän muuttolintuja.
Syyt
Muuttaminen on adaptaatio, joka auttaa lintuja selviytymään. Muuttaminen on linnuille hyödyllistä ennen kaikkea ravinnonhankinnan ja lisääntymisen kannalta. Keväästä syksyyn korkeilla leveysasteilla on tarjolla paljon ruokaa, kuten hyönteisiä, silmuja, kukkia, hedelmiä, marjoja, pähkinöitä ja siemeniä. Siellä on myös paljon tilaa pesiä ja vähemmän petoja kuin tropiikissa. Pesimisen jälkeen, tai viimeistään kun syksy saapuu ja ruoka alkaa vähentyä, monet linnut muuttavat takaisin lämpimille seuduille, missä ruokaa on saatavilla vuoden ympäri.
Linnut talvehtivat myös paetakseen talven kylmyyttä. Toisaalta ne lentävät keväällä pois tropiikista myös paetakseen tropiikin lukuisia saalistajia. Jotkin linnut pesivätkin petoja välttääkseen hyvin syrjäisillä seuduilla, kuten kallionseinämillä tai saarilla.
Muuttaminen on vaistomaista, ja yksittäinen lintu aloittaa muuttomatkansa tuntiessaan vastustamatonta halua lähteä.
Evolutiivisesta näkökulmasta on vaikea nähdä, miten lajille on voinut kehittyä ominaiseksi viettää aikaa niin keskenään etäisillä alueilla maapallon pintaa, miten käyttäytyminen on voinut saada alkunsa. Eurooppalaisten lajien käyttäytymisen taustalla on usein jääkauden vaikutus: muuttomatka on alun perin ollut varsin lyhyt, esim. vain Välimeren yli, kesän ja talven vaihtuessa, mutta jääkauden lopulla kun jää alkoi vetäytyä, sopiva ilmastovyöhyke on siirtynyt jatkuvasti pohjoisemmaksi, kunnes lopulta muuttomatkat kasvoivat nykyisiin mittoihinsa.
Muuton ajankohdat
Linnut muuttavat lajista riippuen hyvin eri aikoina ja eri tavoin. Pitkän muuttomatkan tekevät linnut saattavat aloittaa muuttomatkan aikaisin ja saapua pesimäseudulleen myöhään. Muuton ajankohta riippuu paljon siitä, milloin kevät ja syksy saapuvat.
Ensimmäistä muuttomatkaansa tekevät nuoret linnut ovat vielä kokemattomia muuttajia. Jotkin linnut muuttavatkin parvissa, jossa on sekä kokeneita että kokemattomia muuttajia. Monilla lajeilla, etenkin laululinnuilla ja loisivilla linnuilla kuten käellä, vanhemmat muuttavat pois pian poikasten kuoriutumisen jälkeen. Poikaset lähevät omalle muuttomatkalleen vasta myöhemmin, kun ne ovat kasvaneet ja kypsyneet.
Yksilö pesii ja talvehtii samoilla seuduilla vuodesta toiseen. Vanhemmat linnut osaavat muuttaa tarpeeksi aikaisin saadakseen hyvän reviirin ja parin. Nuoret linnut lähtevät muuttomatkoilleen usein vasta myöhemmin ja kuluttavat myös matkaansa enemmän aikaa kuin kokeneet linnut. Lintuja kuolee paljon muuttomatkojen aikana, ja nuorten lintujen kuolleisuus on korkeampi kuin kokeneiden lintujen.
Matkan pituus ja kesto
thumb|[[Punakuirin muuttoreitti pohjoisen ja Uuden-Seelannin välillä on noin 10 000 kilometrin yhtäjaksoista lentoa valtameren yli.]] Pisimmän muuttomatkan tekee lapintiira. Se asuu puolet vuodesta pohjoisella napa-alueella ja puolet eteläisellä napa-alueella, ja se tekee vuoden aikana yhteensä 40 000 – 70 000 kilometrin muuttolennon. Pohjoisamerikkalainen amerikanhakki muuttaa vain muutaman sata metriä vuorten ylärinteiltä ympäröiville kukkuloille.
Linnun muuttomatka voi kestää vain muutaman tunnin tai pisimmillään useita kuukausia. Jotkin linnut lentävät pysähtymättä, mutta toiset lepäävät ja syövät matkan aikana tai odottelevat säiden paranemista. Tällaisilla ruokaisilla pysähtymispaikoilla voidaan havaita hyvin suuri lajikirjo lintuja. Vuoristoja ja meriä ylittävät linnut saattavat joutua lentämään pitkiä yhtäjaksoisia matkoja. Korkeimmalle muuttomatkallaan nousee tiibetinhanhi ylittäessään Himalajan huippuja kymmenen kilometrin korkeudella. Vesilinnut pystyvät kellumaan meressä levätäkseen. Jotkin linnut pystyvät nukkumaan ilmassa yhdellä aivopuoliskolla kerrallaan.
Muuttamisen lajit
Yleisin lintujen muuton tyyppi on vuodenaikojen mukainen muutto, jossa linnut vaihtavat asuinseutua tyypillisesti keväisin ja syksyisin resurssien vaihtelun mukaan.
Jotkin kuivien seutujen, kuten Australian, lajit seuraavat sadepilviä, jotka voivat liikkua silmukan muotoista rataa.
Jotkin lajit elävät kesäisin vuorilla korkealla merenpinnasta ja palaavat talven tultua alemmas, missä on lauhempaa ja talveksikin riittävästi ruokaa.
Jotkin lajit muuttavat ennen sulkasatoa turvallisemmalle seudulle, jossa sulkasadon aiheuttama väliaikainen lentokyvyttömyys ei aiheuta vaaraa.
Jotkin lintupopulaatiot muuttavat edestakaisin pohjoisesta etelään, lentäen saman lajin toisen populaation yli, joka pysyttelee paikallaan koko vuoden ajan. Tällaisia lajeja ovat esimerkiksi suosirri ja maakotka.
Valmistautuminen muuttomatkaan
Linnut valmistautuvat muuttomatkaansa vaihtamalla uudet sulat ja syömällä itselleen riittävästi vararavintoa. Lintu muuttaa ruokavalionsa energiapitoisemmaksi lihoakseen nopeammin. Syömisen tarpeen laukaisee vähentynyt auringonvalo, joka aiheuttaa linnun hormonitoimintaan muutoksia. Muuttoon valmistautuminen aiheuttaa linnussa myös ruoansulatuksen tehostumista, ja joillain lajeilla lisäksi esimerkiksi sydämen ja lihasten kasvua ja hemoglobiinin lisääntymistä. Toisaalta linnun lisääntymiselimistö surkastuu lähes olemattomiin.
Muuttoa edeltävinä päivinä ja viikkoina lintu muuttuu levottomaksi. Ylimääräisen liikehtimisen avulla lintu vahvistaa lentolihaksiaan ja tehostaa aistejaan.
Reitit
thumb|Yleisiä lintujen muuttoreittejä Euroopan ja Lähi-idän kautta. Punaisella merkityissä maissa muuttolintujen metsästäminen on yleistä. Linnut suosivat samoja helppoja reittejä vuodesta toiseen. Ne lentävät suurten esteiden, kuten vuoristojen, aavikoiden, suurten vesien ja jäätiköiden ohi. Lintujen muuttoreitit eivät kuitenkaan ole vakiintuneet, vaan ne saattavat lentää mitä reittiä tahansa, etenkin kun olosuhteet ovat muuttuneet tai kun tuuli heittää ne sivuun.
Muutto parvissa
Sosiaalisimmat linnut muuttavat parvissa. Näitä ovat muun muassa sorsat, hanhet, joutsenet, kurjet, pelikaanit, flamingot, pääskyt, tilhet ja rantalinnut. Ne voivat muodostaa V:n tai J:n muotoisia parvia säästääkseen energiaa ilmassa, ja huonotkin suunnistajat selviävät parvessa perille. Jotkin vähemmän sosiaaliset lajit, kuten petolinnut ja kolibrit, voivat näennäisesti muuttaa parvissa, mutta tällöin kyse on vain siitä, että ne ovat kaikki yksilöinä valinneet saman suosiollisen muuttoreitin ja ajankohdan.
Suunnistaminen
Linnut käyttävät erilaisia menetelmiä suunnistaessaan. Ne havaitsevat magneettiaistillaan Maan magneettikentän, mutta hyödyntävät myös suuria maamerkkejä, luonnonääniä, Aurinkoa ja tähtitaivasta sekä aiemmin oppimiaan suotuisia reittejä.
Jotkin lajit muuttavat päivänvalossa, toiset öisin. Yöllä tuulet ovat rauhallisempia kuin päivällä ja petoja on vähemmän. Päiväsaikaan muuttavat linnut näkevät maiseman paremmin, ja ne voivat saalistaa hyönteisiä ilmasta sekä hyödyntää lämpimiä nousevia ilmavirtauksia ylittäessään vuoria.
Jotkin väsyneet linnut saattavat ottaa lyhyen kyydin valtamerilaivalla.
Vaarat
Lintujen muuttomatkan yleisimpiä vaaroja ovat elinympäristöjen ja välilaskupaikkojen katoamiset, väsyminen, nälkiintyminen, törmäykset erilaisiin rakennelmiin, saalistajat ja metsästäjät, saasteet ja roskat sekä huonot säät ja luonnonmullistukset.
Harhautuminen
Joskus lintuparvi harhautuu muuttomatkallaan esimerkiksi myrskyn seurauksena, ja joutuu itselleen uudelle alueelle. Esimerkiksi Skandinavian ja Länsi-Euroopan välillä lentävät linnut saattavat näin harhautua Britteinsaarille etenkin syksyllä. Jotkin lintuyksilöt harhautuvat syystä tai toisesta muuttamaan kokonaan väärään suuntaan ja päätyvät kauas tyypillisestä esiintymisaluestaan lintubongareiden ihmeteltäväksi. Myös linnun magneettiaistia häiritsevät sähköiset laitteet ja valosaaste saattavat harhauttaa lintuja. Lisäksi ihmisen toiminnasta, luonnonkatastrofeista ja ilmastonmuutoksista johtuvat maisemanmuutokset voivat aiheuttaa eksymistä. Väärälle seudulle harhautunut lintu ei useinkaan selviä hengissä oudoista olosuhteista väsyttävän harhailunsa jälkeen.
Emily Remler
Emily Remler (18. syyskuuta 1957 Englewood Cliffs, New Jersey – 4. toukokuuta 1990 Sydney, Australia) oli yhdysvaltalainen jazzkitaristi. Hän syntyi New Jerseyissä, aloitti kitaransoiton kymmenvuotiaana ja opiskeli vuosina 1976–1979 Bostonin Berklee College of Musicissa Massachusettsissa.
Remler oli naimisissa muusikkokollegansa Monty Alexanderin kanssa vuosina 1981–1984. Pari otti avioeron.
Uransa aikana Remler paitsi johti omia kokoonpanojaan, vaikutti myös duossa Larry Coryellin kanssa. Hän aloitti levytysuransa 1980-luvun alussa ja jatkoi sitä, kunnes kuoli sydänkohtaukseen 32-vuotiaana Australiassa konsertoidessaan.
Mustamarliini
Mustamarliini (Istiompax indica) on purjekalojen heimoon kuuluva marliini, sukunsa (Istiompax) ainoa laji. Mustamarliini on yleinen ja suosittu saalis urheilukalastuksessa. Sen liha on syötäväksi hyvälaatuista. Lihaa myydään yleisesti pakasteena. Japanissa siitä myös tehdään sashimia. Mustamarliini voi uida nopeimmillaan noin 130 kilometriä tunnissa. Mustamarliini syö pikkukaloja, kalmareita, seepioita, tursaita ja suuria äyriäisiä.
Mutayrtti
Mutayrtti eli pohjanmutayrtti (Limosella aquatica) on yksivuotinen, ruohovartinen syyläjuurikasveihin kuuluva vesikasvilaji.
Mustamarliini
Koko ja ulkonäkö
Mustamarliini on yksi suurimmista luukaloista: Suurin raportoitu yksilö on ollut 465 cm pitkä ja painanut 750 kg. Mustamarliinin yläosa (kylkiviivan yllä) ja pää silmien yllä sekä yläleuka ovat tumman sinisenmustat, alaosa on valkoinen. Selkäevä on pitkä ja sen kärki otsan takana on korkea. Pyrstöevä on tummansininen kuten selkäevä ja puolikuun muotoinen. Myös rintaevät ja viiksimäiset vatsaevät ovat tummansiniset. Toinen selkäevä sekä ensimmäinen ja toinen vatsaevä ovat valkoiset.
Mutayrtti
Ulkonäkö
Mutayrtti kasvaa 2–10 senttimetriä korkeaksi. Kasvilla on pitkiä lehtivihreättömiä rönsyjä. Sen kasvaessa upoksissa rönsyjä ei usein ole. Lehdet muodostavat ruusukkeen ja ovat pitkäruotisia. Lehtilapa on 2–20 millimetriä pitkä, pitkulainen tai kapean vastapuikea, tylppä ja ehytlaitainen. Uposkasvilla lapa ei ole juuri ruotia leveämpi. Kukkavarret kasvavat lehtiruusukkeesta. Kukkavanat ovat lehtiä lyhyempiä ja kukat ovat pieniä. Teriö on viisiliuskainen, valkoinen tai punertava. Kukat ovat kaksineuvoisia. Hedelmä on laitaluomainen kota, joka avautuu emilehtien saumoja pitkin. Mutayrtti kukkii Suomessa loppukesällä heinä–elokuussa.
Mustamarliini
Levinneisyys
Mustamarliinia esiintyy maailman indopasifisilla merialueilla, mutta ei Atlantilla eikä Välimerellä. Laji elää yleisimmin 0–200 m:n syvyydessä.
Mutayrtti
Elinympäristö
Mutayrtti kasvaa järvien, jokisuiden ja murtovesilahtien suojaisilla savi-, hiekka- ja hiesurannoilla vesirajassa.
Batumi
Batumi (, aiemmin myös Batum tai Batoum) on Adžarian autonomisen tasavallan pääkaupunki Georgian lounaisosassa Mustanmeren rannikolla. Kaupungissa on Georgian tilastoksekuksen vuoden 2014 arvion mukaan 152 839 asukasta ja sen pinta-ala on 64,9 neliökilometriä.
Batumissa on Georgian tärkeimpiin kuuluva satama, ja vaikka Kutaisi on asukasluvulla mitaten maan toiseksi suurin kaupunki Tbilisin jälkeen, Batumia pidetään usein maan toiseksi merkittävimpänä keskuksena, joka muodostaa poliittisen ja kulttuurillisen vastapainon Tbilisille.
Historia
Batumi on Georgian vanhimpia kaupunkeja. Se perustettiin jo ennen ajanlaskun alkua 300-400 eaa. Nimen Batumi arvellaan juontuvan kreikan kielen sanasta, joka tarkoittaa syvää. Kreikkalainen filosofi Aristoteles (384–322 eaa) ja muut aikalaiset kutsuivat paikkaa nimellä “Pontus Bathea”. Antiikin aikaan seudun asukkaat kävivät kauppaa naapurimaiden ja laivamatkan päässä olevien kanssa.
Rooman keisari Hadrianus (117–138 jaa.) perusti Batumiin myös sotilasleirin. Batumi on aina ollut strategisesti tärkeä sijainniltaan. Roomalaiset rakensivat Gonion linnoituksen (tunnetaan myös nimellä Apsaros tai Apsaruntos) 15 km Batumista etelään Chorokhi-joen suulle. Ottomaanit hallitsivat aluetta aina 1700-luvulle saakka, ja myös Batumi oli miehitetty. Turkin sodan jälkeen Batumista tuli osa Georgiaa.
Vladislav Tretjak
Vladislav Aleksandrovitš Tretjak (, s. 25. huhtikuuta 1952 Dmitrov, Venäjän SFNT, Neuvostoliitto) on uransa päättänyt venäläinen jääkiekkomaalivahti. Tretjakia pidetään yleisesti yhtenä jääkiekkohistorian parhaista maalivahdeista.
Tretjak aloitti ammattilaisena 17-vuotiaana kaudella 1968–1969 Anatoli Tarasovin valmentamassa puna-armeijan seurassa TsSKA Moskovassa, jossa hän pelasi koko uransa. Vuonna 1971 hänet valittiin ensimmäistä kertaa Neuvostoliiton jääkiekkoliigan ensimmäiseen tähdistökentälliseen, ja valinta toistui joka vuosi vuoteen 1984 saakka. Hän voitti näiden vuosien välillä kolmetoista Neuvostoliiton kiekkomestaruutta, ja hänet nimettiin viisi kertaa liigan arvokkaimmaksi pelaajaksi. Hänet valittiin myös Euroopan parhaaksi jääkiekkoilijaksi kolmesti, vuosina 1981, 1982 ja 1983.
Tretjak päätti uransa 1984 Tšekkoslovakiaa vastaan pelatun, 2–0 päättyneen ottelun jälkeen. Vuonna 1990 Mike Keenan palkkasi hänet Chicago Blackhawksin maalivahtivalmentajaksi, ja hän toimi tehtävässä 2000-luvulle saakka. Hän oli valmentamassa Chicagossa muun muassa Dominik Hašekia ja Ed Belfouria, jotka ovat aikansa parhaimpia maalivahteja.
Tretjak valittiin 2003 Venäjän duumaan Yhtenäinen Venäjä -puolueen listoilta, ja vuodesta 2006 lähtien hän on toiminut myös Venäjän jääkiekkoliiton puheenjohtajana. Kansainvälisen Jääkiekkoliiton hallituksessa hän oli vuosina 2012–2021.
Tretjak palkittiin 1978 Leninin kunniamerkillä. Vuonna 1989 hänet nimettiin Hockey Hall of Fameen ensimmäisenä venäläisenä. Vuonna 2000 hänet äänestettiin 1900-luvun parhaaksi venäläiseksi jääkiekkoilijaksi. Hän on kirjoittanut uransa jälkeen muutamia kirjoja, kuten vuonna 1987 ilmestyneen omaelämäkerran Tretiak: The Legend. Suomeksi on ilmestynyt muistelmakirja Maalissa Tretjak (1978). Tretjak on myös opettanut junioreita Suomessa 2007.
Tretjak sytytti Sotšin talviolympialaisten olympiatulen yhdessä taitoluistelija Irina Rodninan kanssa vuonna 2014.
Muuta
Vladislav Tretjakin pojanpoika Maksim Tretjak on pelannut muutaman pelin KHL:ssä ja pelaa VHL-liigan Zvezda Moskovassa. Hän on myös edustanut Venäjää alle 18-vuotiaiden maailmanmestaruuskisoissa 2014.
Kímolos (kunta)
Kímolos on Kreikan kylä ja samanniminen kunta (Δήμος Κιμώλου, Dímos Kimólou), joka sijaitsee Míloksen alueyksikössä Etelä-Egean saarten alueella. Koko kunnan pinta-ala on 53,3 neliökilometriä ja väkiluku 910. Varsinaisen Kímoloksen kylän väkiluku on 837 (vuonna 2011).
Kímoloksen kunta käsittää koko Kímoloksen saaren. Sen lisäksi kuntaan kuuluvat seuraavat pienemmät saaret: Ágios Efstáthios, Ágios Geórgios, Polýaigos ja Prasonísi. Saaret kuuluvat Kykladien saariryhmään.
Kunnan osat
Kímoloksen kunta muodostuu seuraavista kylä- ja kaupunkiyhdyskunnista ja asutuksista:
Vols
Volsissa sijaitsee Volskoti, Kirkkonummen vanhainkoti. Volsin entinen koulu toimii kunnan varakouluna koulujen korjausten aikana. Volsissa sijaitsee myös Kirkkonummen Komeetan Komakallion tähtitorni.
Kirkkonummen kunta osti Volsin kartanon vanhainkodiksi 1800-luvun lopulla. Vanhainkoti on edelleen sen lähellä. Kartano oli vuosia tyhjillään, kunnes Kirkkonummen Säästöpankkisäätiö vuokrasi ja kunnosti rakennuksen ja perusti sinne tilausravintolan vuonna 2013.
Volsiin on rakennettu 16-väyläinen frisbeegolfrata sekä perustettu frisbeegolfseura Kirkkonummi Disc Golf Club (KDGC).
Onni Mäkelä
Onni Alarik Mäkelä (12. toukokuuta 1916 Jyväskylä – 28. marraskuuta 1978 Kuopio) oli suomalainen insinööri ja yritysjohtaja, joka sai teollisuusneuvoksen arvonimen.
Mäkelän vanhemmat olivat maanviljelijä Oskar Mäkelä ja Helmi Amanda Andstén ja puolisot vuodesta 1945 Raili Vappu Marjatta Aho ja vuodesta 1972 Kaija Anneli Nykänen. Mäkelä kävi oppikoulun ja valmistui sähköinsinööriksi Tampereen teknillisestä opistosta 1942. Hän oli jo opiskeluaikana työskennellyt useissa eri sähkölaitoksissa ja osallistui sekä talvisotaan että jatkosotaan. Mäkelä oli 1944–1945 Viipurin maalaiskunnassa toimineen Viipurin ympäristön Sähkö -yhtiön toimitusjohtaja ja siirtyi sitten oululaisen sähköasennus- ja sähköalan vähittäiskauppayhtiö Pohjolan Sähkön tekniseksi johtajaksi. Jo 1946 hänestä tuli kuitenkin Oulaisiin pääkonttorinsa sijoittaneen alueellisen Revon Sähkö -yhtiön toimitusjohtaja. Mäkelä oli myös Oulaisten kunnanvaltuuston jäsen 1951–1952.
Revon Sähkön hallintoneuvosto vapautti Mäkelän yhtiön toimitusjohtajan tehtävästä helmikuussa 1952 ja hänen seuraajakseen tuli Sakari Sihvola. Mäkelä kutsuttiin kuitenkin samana vuonna Pohjois-Karjalan Sähkön toimitusjohtajaksi. Hän oli myös Puhoksen Voima -yhtiön toimitusjohtaja 1959–1978. Mäkelä paitsi rakennutti ja kehitti alueellista sähköverkkoa Pohjois-Karjalaan, myös hankki ja rakennutti sähkön tuotantoon vesivoimaloita sekä pyrki edistämään sähkön käyttöä kotitalouksissa. Yhtiö oli Suomessa edelläkävijä turpeen hyödyntämisessä energiantuotannossa jo 1950-luvulla ja kehitti kaukolämmön tuotantoa ja jakelua 1970-luvulla. Teollisuusneuvoksen arvonimen 1976 saanut Mäkelä jäi eläkkeelle syyskuussa 1978, mutta menehtyi jo saman vuoden marraskuussa.
Haukkajärvi (Orivesi)
Haukkajärvi on Pirkanmaalla Oriveden Hirsilän koillispuolella sijaitseva järvi.
Maantietoa
Järven pinta-ala on 3,0 hehtaaria, se on 350 metriä pitkä ja 200 metriä leveä. Se sijaitsee Siikanevan eteläpuolella kohoavalla mäkisellä järvialueella Männistönnevan ja Ison Petäjäjärven välissä. Järvellä on kartan mukaan yksi saari ja se on autio. Sen rantaviivan pituus on 1,1 kilometriä ja sen rannat ovat soistuvaa metsämaata. Järven lähelle tulee metsäautotiet Lauttakulman suunnalta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 166,3 metriä mpy. Siihen on johdettu metsäojia, joista yhden päässä sijaitsee pieni Loukkulammi. Järven laskuoja yhtyy Männistönnevalla Rooppiojaan.
Greymouth
Greymouth on kaupunki Uuden-Seelannin Eteläsaarella. Se sijaitsee West Coastin alueella. Greymouthissa asuu noin 20 prosenttia koko West Coastin väestöstä. Kaupunki sijaitsee Grey River -joen suulla.
Maorit, jotka asuttivat nykyisen Greymouthin aluetta ennen eurooppalaisten tuloa, kutsuivat sitä nimellä Mawhera. Eurooppalaiset asuttivat alueen 1800-luvulla. Greymouth oli alueen suurin hiilisatama joka menetti asemansa vasta 1970 luvulla saarelta löytyneen suuren kaasuesiintymän vuoksi.
Cray Y-MP
Cray Y-MP on Crayn valmistama supertietokone, joka oli seuraaja Cray X-MP-tietokoneelle säilyttäen ohjelmistoyhteensopivuuden, mutta osoiterekisterien koko kasvoi 24 bitistä 32:een. Tietokoneessa oli uusi nestejäähdytysjärjestelmä ja siinä käytettiin Cray UNICOS-käyttöjärjestelmää. Tietokoneessa voitiin käyttää kahta, neljää tai kahdeksaa vektorisuoritinta. Muistia oli 128, 256 tai 512 megatavua SRAM-muistia.
Tom Phillis
Thomas ”Tom” Edward Phillis (9. huhtikuuta 1934 Sydney, Australia – 6. kesäkuuta 1962 Peel, Mansaari) oli australialainen ratamoottoripyöräilijä. Hän voitti maailmanmestaruuden 125-kuutioisissa vuonna 1961. Phillis oli ensimmäinen australialainen 125-kuutioisten maailmanmestari.
Ura
Tom Phillis kilpaili MM-tasolla 50cc, 125cc, 250cc, 350cc ja MotoGP-luokissa. Hän aloitti uransa Australian kansallisissa sarjoissa. Vuonna 1958 Phillis siirtyi Eurooppaan ja ajoi ensimmäisen MM-osakilpailunsa vuonna 1959. Phillis kilpaili kolme kautta yksityistallien pyörillä ja vuoden 1960 lopulla hän aikoi palata takaisin Australiaan. Phillis pääsi kuitenkin vuonna 1961 Hondan tehdastalliin ja kilpailukykyisellä kalustolla hän ajoi uransa parhaan kauden. Tom Phillis sai surmansa vuonna 1962 350-kuutioisten Mansaaren MM-osakilpailussa kilpailun toisella kierroksella. Phillisin läheinen ystävä ja vuoden 1961 350- ja 500-kuutioisten maailmanmestari Gary Hocking järkyttyi Phillisin kuolemasta niin, että lopetti uransa moottoripyöräilyssä ja siirtyi autourheiluun.
Carl Albert
thumb|Carl Albert Carl Bert Albert (10. toukokuuta 1908 North McAlester, Oklahoma – 4. helmikuuta 2000 McAlester, Oklahoma) oli yhdysvaltalainen lakimies ja demokraattipoliitikko. Hän edusti Oklahomaa Yhdysvaltain edustajainhuoneessa 1947–1977, ja toimi edustajainhuoneen puhemiehenä 1971–1977. Albert opiskeli Rhodes Scholarship -stipendillä Oxfordin yliopistossa.
Hänet valittiin edustajainhuoneen enemmistöjohtajaksi 1961, ja hän vaikutti erityisesti terveydenhoitolainsäädäntöön. Puhemieheksi hänet valittiin John William McCormackin jäätyä eläkkeelle.
Albert päätti jäädä eläkkeelle kongressista sen jälkeen, kun hänen nimensä oli vedetty mukaan niin kutsuttuun Koreagate-skandaaliin, jossa Etelä-Korean epäiltiin yrittäneen lahjoa useita yhdysvaltalaisia poliitikkoja. Albertiin skandaali liittyi hänen avustajansa Suzi Park Thomsonin kautta, jonka epäiltiin toimineen Etelä-Korean tiedustelupalvelu KCIAN:n hyväksi. Thomson kiisti syytökset eikä häntä vastaan nostettu syytteitä, mutta syytökset aiheuttivat silti hankaluuksia Carl Albertille. Avustajaansa kohdistuvien syytösten lisäksi Albert oli kongressissa toimiessaan ottanut vastaan noin 6 000 dollarin arvosta Etelä-Korean hallituksen antamia lahjoja, jotka hän kuitenkin luovutti lain edellyttämällä tavalla liittovaltion General Services Administration -virastolle.
Gargettos
Gargettos oli antiikin aikainen alun perin Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.
Gargettos sijaitsi Pentelikon-vuoren (nyk. Pentéli) lounaispuolella nykyisen Gérakaksen kaupungin tienoilla. Demoksen nimi on mahdollisesti säilynyt nykyisen kaupungin nimessä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aigeis ja sillä oli neljä edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Aigeis-fyleen. Muutosten seurauksena demoksella oli hellenistisellä kaudella seitsemän bule-edustajaa.
Demoksen kansalaisesta käytettiin demonyymiä Gargēttios. Epikuroksen kerrotaan asuneen Gargettoksessa.
Sandra Bernhard
Sandra Bernhard (s. 6. kesäkuuta 1955 Flint, Michigan, Yhdysvallat) on yhdysvaltalainen koomikko, näyttelijä ja laulaja. Hän on esiintynyt useissa suosituissa televisio-ohjelmissa, mutta myös teatterissa ja elokuvissa, kuten Martin Scorsesen Koomikkojen kuninkaassa (1983).
Bernhard syntyi Michiganin Flintissä juutalaiseen perheeseen. He muuttivat myöhemmin Arizonaan asumaan. Hänen isänsä on lääkäri ja äiti taiteilija. Hänellä on kolme vanhempaa veljeä.
Bernhardin ensimmäinen levytys I’m Your Woman julkaistiin vuonna 1985. Hän esiintyi 1990-luvulla lukuisissa Roseanne-sarjan jaksoissa.
Bernhard on lisäksi luonut uran kirjailijana; häneltä on ilmestynyt muun muassa teos Confessions of a Pretty Lady (1988).
Juovakääpiöahven
Juovakääpiöahven (Apistogramma trifasciata) on pieni kirjoahven.
Käyttäytyminen
Juovakääpiöahvenet ovat haaremikaloja; yleensä pidetään kahta naarasta yhtä koirasta kohden. Samassa akvaariossa voi pitää pieniä, rauhallisia kaloja.
Clas Brede Bråthen
Clas Brede Bråthen (s. 28. marraskuuta 1968) on entinen norjalainen mäkihyppääjä, joka kilpaili maailmancup-tasolla vuosina 1986–1994.
Bråthen kuului Norjan joukkueeseen, joka sijoittui Lahden MM-kisojen 1989 joukkuemäen kilpailussa toiseksi Suomen jälkeen. Joukkueessa hyppäsivät hänen lisäkseen Magne Johansen, Ole Gunnar Fidjestøl ja Jon Inge Kjørum. Bråthen oli samoissa kisoissa lisäksi yhdestoista suurmäessä ja viidestoista normaalimäessä.
Heart First
Heart First on brittiläisen Hazell Deanin studioalbumi vuodelta 1984. Albumilla on useita Hi-NRG -musiikkityylin klassikoita.
Clas Brede Bråthen
Bråthen saavutti pronssimitalin nuorten MM-kilpailujen suurmäen kisassa Lake Placidissa helmikuussa 1986. Maailmancupissa hän oli parhaimmillaan kolmas Sapporon normaalimäessä joulukuussa 1988.
Alkutekijä
Alkutekijä on matematiikassa positiivisen kokonaisluvun tekijä, joka on alkuluku. Aritmetiikan peruslauseen mukaan kaikki ykköstä suuremmat kokonaisluvut voidaan jakaa alkutekijöihin eli esittää alkulukujen tulona. Alkutekijöihin jako on yksikäsitteinen eli luvun voi jakaa aina vain yhdellä tavalla. Tällä tavoin voidaan löytää kahden luvun suurin yhteinen tekijä. Esimerkiksi luku 260 hajoaa alkutekijöihin seuraavasti:
Alkutekijät on tapana luetella suuruusjärjestyksessä pienimmästä alkaen. Kun sama alkutekijä esiintyy useamman kerran, käytetään usein potenssimerkintää.
Hammaskiille
Hammaskiille eli adamantiini on hampaiden pinnalla oleva erittäin kova, vaalea, läpikuultava, lähes kokonaan mineraaleista (n. 96 %) muodostunut kudos. Hammaskiille on elimistön kovin kudos, ja se suojaa hampaita kulutukselta. Hammaskiillettä hoidetaan pesemällä hampaita ja käyttämällä hammaslankaa.
Vuosina 2017 ja 2018 on kehitetty materiaaleja, jotka pystyvät uudelleengeneroimaan hammaskiillettä.
The Magic Portal
The Magic Portal on yksi maailman ensimmäisistä legoanimaatioista, ehkä jopa ensimmäinen. Elokuvan tekijä Lindsay Fleay teki sitä neljä vuotta (1985–1989), ja sen kesto on 16 minuuttia. Elokuvan budjetti on 11 745 Yhdysvaltain dollaria, ja se on kuvattu 16 millimetrin filmille.
Henkilöt
thumb|Kohtaus, jossa L on heitetty pois kapteenin hytistä ja hän kävelee P:n ohitse
Juoni
L löytää vahingossa portaalin eli portin toiseen maailmaan. Siellä hän kohtaa hirviön ja lähtee karkuun. L pääsee takaisin omaan maailmaansa ja mene kertomaan Kapteenille, joka ei kuitenkaan usko häntä. Toisesta maailmasta tulee pieniä harmittomia otuksia. Kapteeni ottaa pyssyn ja löytää uuden portin. Kapteeni menee sisään ja kohtaa monsterin (muovailuvahasta muovaillun). Kapteeni pääsee myös takaisin omaan maailmansa. Kapteeni kertoo tapahtuneesta L:lle ja P:lle, ja he löytävät kolmannen portin, jonka toisessa päässä on robotteja. He lähtevät karkuun kenkä-autolla. Lopuksi he päätyvät asemalle ja asema hajoaa, mutta joku taustahenkilö (animaation tekijä Lindsay Fleay) korjaa sen.
Dnipron rautatieasema
Dnipron rautatieasema eli Dnipro-Holovnyi on Ukrainan kolmanneksi suurimman kaupungin Dnipron päärautatieasema ja Ukrainan rautateiden tärkeimpiä henkilöliikenteen asemia. Asema sijaitsee kaupungin ydinkeskustassa, noin 800 metriä Dnepristä etelään.
Pyrstökkäät
Pyrstökkäät (Appendicularia eli Larvacea) on vaippaeläinten pääjaksoon kuuluva luokka. Ne ovat pieniä, melkein läpikuultavia vapaasti uivia merieläimiä.
Pohjoiselta Itämereltä tunnetaan yksi pyrstökäslaji, pohjapyrstökäs (Fritillaria borealis).
Timaru
Nimi Timaru tulee maorin kielen sanasta 'Te Maru', joka tarkoittaa turvapaikkaa. Timarun alue asutettiin 1800-luvulla. Vuonna 1859 alueelle perustettiin kaksi kaupunkia, Government Town ja Rhodestown. Vuonna 1868 ne yhdistyivät Timaruksi.
Sérifos (kunta)
Sérifos ( eli Δήμος Σερίφου, Dímos Serífou) on Kreikan kunta, joka sijaitsee Míloksen alueyksikössä Etelä-Egean saarten alueella. Kunnan pinta-ala on 75,21 neliökilometriä ja väkiluku 1 420 (2011). Kunnan kuntakeskus on Sérifos.
Sérifoksen kunta käsittää koko Sérifoksen saaren. Sen lisäksi kuntaan kuuluvat pienemmät saaret Glaronísi, Serifopoúla ja Vous. Saaret kuuluvat Kykladien saariryhmään.
Kunnan osat
Sérifoksen kunta muodostuu seuraavista kylä- ja kaupunkiyhdyskunnista ja asutuksista:
Muppettien joulu
Muppettien joulu (The Muppet Christmas Carol) on vuonna 1992 valmistunut yhdysvaltalainen komediallinen musikaalielokuva, jossa esiintyvät Muppetit. Se perustuu Charles Dickensin tunnettuun joulutarinaan, joka kertoo ilkeästä ja saidasta Ebenezer Scroogesta. Pääroolia näyttelee Michael Caine. Suuri osa Dickensin tarinan muista henkilöhahmoista on elokuvassa korvattu muppetti-hahmoilla. Elokuva tehtiin kaksi vuotta Muppetien luojan Jim Hensonin kuoleman jälkeen ja sen ohjasi hänen poikansa Brian Henson.
Macrauchenia
Macrauchenia (nimi merkitsee ”isoa niskaa”) oli suuri Etelä-Amerikassa elänyt nisäkäs, joka ilmestyi myöhäisellä mioseenikaudella (noin 10 miljoonaa vuotta sitten) ja katosi myöhäisellä pleistoseenikaudella (noin 20 000 vuotta sitten). Tällä kasvinsyöjällä oli jopa 44 hammasta kasvien pureskeluun.
Muppettien joulu
Arvioita
Video-oppaassa vuodelta 1994 Muppettien joulu saa kolme tähteä viidestä, mikä vastaa sanallista arviota ”hyvä”.
Särkijärvi (Orivesi, Lauttakulma)
Särkijärvi on Pirkanmaalla Oriveden Lauttakulmalla sijaitseva järvi.
Maantietoa
Järven pinta-ala on 3,4 hehtaaria ja se on 300 metriä pitkä ja 150 metriä leveä. Se sijaitsee Siikanevan eteläpuolella kohoavalla mäkisellä järvialueella. Järvi on muodostunut Huhtarinteen eteläpuolella olevaan painaumaan. Järvellä ei ole kartan mukaan saaria ja sen rantaviivan pituus on 750 metriä. Entiset maatilat ovat vapaa-ajan asuntoina ja peltomaat on metsitetty. Niille tulee tiet Hirsilästä Kaanaaseen kulkevalta yhdystieltä 14281.
Historiaa
Vuoden 1958 peruskartassa oli Lauttakulmalla viljelyä ja useita maatiloja kuuden järven ympärillä. Tämä koski erityisesti Särkijärveä, jonka lähes kaikkia rantoja reunustivat pienet peltopalstat. Järven läheisyydessä sijaitsi neljä maatilaa.
It Was Written
It Was Written on rap-artisti Nasin toinen studioalbumi, joka julkaistiin vuonna 1996. Albumin debyytin underground-tyylistä eroava äänimaailma jakoi sekä kriitikoiden että fanien mielipiteet. Levy on yhä Nasin parhaiten myynyt albumi. Levyä ovat tuottaneet debyyttialbumiltakin tutut L.E.S. ja DJ Premier sekä mm. Trackmasters ja Dr. Dre. Albumi sisältää hitit "If I Ruled the World" (Lauryn Hillin kanssa) ja "Street Dreams".
Mayenne (joki)
Mayenne on joki Länsi-Ranskassa, pääosin Pays de la Loiren, osittain Normandian alueella. Se kulkee Ornen, Mayennen ja Maine-et-Loiren departementtien kautta. Se yhtyy Sarthen kanssa lyhyeksi Maine-joeksi, joka on Loiren sivujoki. Joskus Maine ja Mayenne katsotaan saman joen eri osiksi, mihin niiden nimien yhteinen alkuperäkin viittaa; siinä tapauksessa Mayenne olisi Loiren suora sivujoki.
Maantiede
thumb|left|Mayenne [[Le Lion-d'Angers'n ja Grez-Neuvillen välillä.]]
Mayenne on 202,61 kilometrin pituinen. Se alkaa Mont des Avaloirsin huipulta, nimellä la Noë Foumagère tunnetulta paikalta Lalacellen kunnassa Ornen departementissa noin 15 kilometriä Alençonista länteen. Tavallisesti, myös Ranskan kansallisen vesitietohallinnon (, Sandre) mukaan, sen katsotaan päättyvän Angersin pohjoispuolella, missä se yhtyy Sarthen kanssa Maine-joeksi, joka on Loiren sivujoki. Toisten käsityksen mukaan joen nimi vaihtuu jo Chàteau-Gontier'n kohdalla Maineksi, mihin viittaa myös sen varrella olevan Montreuil-sur-Mainen nimi. Angersin eteläpuolellakin nimi Mayenne esiintyy toisinaan 1800-luvulla painetuissa kartoissa. thumb|left|Mayennen (alavasemmalla) ja Sarthen yhtymäkohta Angersin pohjoispuolella, jossa ne yhtyvät Maine-joeksi.
Lähdettyään Mont des Avaloirsilta 344 metrin korkeudesta Mayenne virtaa ensin länteen Sept-Forgesiin kanssa ja kääntyy sitten pohjois-etelä-suuntaiseksi. Se saapuu Maine-et-Loiren departementtiin lähellä La Jaille-Yvonia ja saa suuren sivujoen, Oudonin, hieman Lions-d'Angersin jälkeen. Cantenay-Épinard]]in jälkeen Mayennestä erkanee sivuhaara, Vieille Maine, joka laskee Sartheen, johon vähän ylempänä liittyy myös sen suurin sivujoki Loir. Myös varsinainen Mayenne yhtyy Angersin pohjoispuolella Sartheen, ja Mayennen, Vielle Mainen ja Sarthen välin jää saari, Île Saint-Aubin. Mayennen ja Sarthen yhtymäkohdasta eteenpäin joen nimenä on Maine mikä nimi itse asiassa on Mayennen paikallinen ääntämistapa. Maine jatkuu Angersin ja Bouchemainen kautta Pointeen, jossa se jatkuu Loireen.
Bowling for Columbine
Bowling for Columbine on Michael Mooren 119-minuuttinen dokumenttielokuva. Se on dokumentti yhdysvaltalaisten tuliasehulluudesta ja kyseenalaistaa amerikkalaista "kulttuuria". Elokuvan on levittänyt Sandrew Metronome. Suomen ensi-ilta oli 7. helmikuuta 2003. Elokuva palkittiin Oscarilla parhaasta dokumentista.